**DĖL STANISLAVOS KRIAUČIŪNIENĖS ATLEIDIMO IŠ ROKIŠKIO LOPŠELIO-DARŽELIO „NYKŠTUKAS“ DIREKTORĖS PAREIGŲ**

2016 m. kovo 25 d. Nr. TS-93

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 4 dalimi, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos darbo kodekso 125 straipsniu, 140 straipsnio 2 dalimi, 177 straipsniu ir atsižvelgdamas į Stanislavos Kriaučiūnienės 2016 m. kovo 17 d. prašymą, Rokiškio rajono savivaldybės taryba n u s p r e n d ž i a:

1. Sutikti su Rokiškio lopšelio-darželio „Nykštukas“ direktorės Stanislavos Kriaučiūnienės 2016 m. kovo 17 d. pasiūlymu nutraukti 2001 m. birželio 1 d. darbo sutartį Nr. 171 šalių susitarimu.

2. Atleisti Stanislavą Kriaučiūnienę 2016 m. balandžio 1 d. iš Rokiškio lopšelio-darželio „Nykštukas“ direktorės pareigų ir nutraukti šalių susitarimu 2001 m. birželio 1 d. darbo sutartį Nr. 171.

3. Įgalioti savivaldybės merą Antaną Vagonį atlikti veiksmus, susijusius su darbo santykių nutraukimu:

3.1. pasirašyti šalių susitarimą su Rokiškio lopšelio-darželio „Nykštukas“ direktore Stanislava Kriaučiūniene šiomis sąlygomis:

3.1.1. išmokėti Stanislavai Kriaučiūnienei atleidimo iš pareigų dieną darbo užmokestį ir kompensaciją už nepanaudotas kasmetines atostogas (56 dienos už 2013 m. rugpjūčio 25 d.–2014 m. rugpjūčio 24 d. darbo laikotarpį, 56 dienos už 2014 m. rugpjūčio 25 d.–2015 m. rugpjūčio 24 d. darbo laikotarpį ir 33,91 dienos už 2015 m. rugpjūčio 25 d.–2016 m. balandžio 1 d. darbo laikotarpį);

3.1.2. išmokėti Stanislavai Kriaučiūnienei 2 mėnesių vidutinio darbo užmokesčio dydžio išeitinę kompensaciją. Išeitinę išmoką pradėti mokėti praėjus mėnesiui nuo atleidimo dienos ir mokėti ją kas mėnesį lygiomis dalimis;

3.2. atlikti darbo sutarties su Stanislava Kriaučiūniene nutraukimo įforminimą;

3.3. sudaryti Rokiškio lopšelio-darželio „Nykštukas“ reikalų perdavimo komisiją.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė